Diari Oficial de la Generalitat Valenciana


Sumari del DOGV 6028, del 04-06-2009 (2009/6246)

RESOLUCIÓ de 28 de maig de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Generalitat, a través de la Conselleria de Benestar Social, i la Universidad Internacional Menéndez Pelayo per a l'organització d'una activitat formativa relacionada amb el benestar social.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6246


Data del document
:   28-05-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * benestar social
    * universitat
    * cooperació administrativa

RESOLUCIÓ de 28 de maig de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Generalitat, a través de la Conselleria de Benestar Social, i la Universidad Internacional Menéndez Pelayo per a l'organització d'una activitat formativa relacionada amb el benestar social.  
 [2009/6246]  
La Generalitat, a través de la Conselleria de Benestar Social, i la Universidad Internacional Menéndez Pelayo han subscrit, després de la tramitació prèvia reglamentària, el 4 de maig de 2009, el conveni de col·laboració per a l'organització d'una activitat formativa relacionada amb el benestar social.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat pla, que ha quedat inscrit en el Registre de Convenis de la Generalitat amb el número 0576/2009, i que figura com a annex d'esta resolució.  
València, 28 de maig de 2009.- El director general de Relacions amb les Corts i Secretariat del Consell. Ángel Mompó Romero.  
Conveni de col·laboració entre la Generalitat, a través de la Conselleria de Benestar Social, i la Universitat Internacional Menéndez Pelayo per a l'organització d'una activitat formativa relacionada amb el Benestar Social  
València, 4 de maig de 2009  
Reunits  
D'una part, Juan Gabriel Cotino Ferrer, conseller de Benestar Social i vicepresident tercer del Consell de la Generalitat, nomenat per Decret 8/2007, de 28 de juny, del president de la Generalitat, autoritzat per Acord del Consell de 30 d'abril de 2009.  
I d'una altra, Salvador Ordóñez Delgado, en nom i representació de la Universitat Internacional Menéndez Pelayo (UIMP), en la seua qualitat de rector, que actua facultat pel seu nomenament realitzat per Reial Decret 1342/2006, de 21 de novembre (BOE de 22 de novembre) i fent ús de les atribucions que té conferides en l'article 12 dels Estatuts de la Universitat, aprovats per Reial Decret 331/2002, de 5 d'abril (BOE de 12 d'abril).  
Les parts en la representació que posseïxen i reconeixent-se mútuament la capacitat per a convindre i obligar-se en els termes del present conveni  
Exposen  
I. La Conselleria de Benestar Social és el departament del Consell de la Generalitat a què correspon exercir les competències relatives a polítiques socials i a favor de les famílies, i també les polítiques de promoció de l'autonomia personal i atenció a les persones en situació de dependència. A este fi, la Conselleria impulsa i gestiona els programes en matèria de família, majors, dones, jóvens, persones amb discapacitat, malalts mentals, persones dependents, menors amb dificultat d'integració social i persones en risc d'exclusió social, i també la millora de la qualitat de vida de tots els ciutadans.  
II. La UIMP, d'acord amb el que establixen els seus Estatuts, és un centre universitari d'alta cultura, investigació i especialització, en el qual convergixen activitats de distints graus i especialitats universitàries, que té com a missió promoure i difondre la cultura i la ciència, i també fomentar relacions d'intercanvi d'informació científica i cultural d'interés internacional i interregional, i coopera quan això siga convenient amb altres universitats o institucions espanyoles o estrangeres.   
III. Que la Conselleria de Benestar Social i la UIMP coincidixen en el seu interés per promoure el coneixement, a través de la formació en matèries relacionades amb la convivència, la cohesió i el benestar social, per això organitzen un curs titulat Temps Difícils: Models i Possibilitats de la Política Pública enfront de la Pobresa i l'Exclusió Social, que es considera de la màxima actualitat i d'inqüestionable rellevància social i acadèmica.  
En conseqüència ambdós entitats  
Acorden  
Primer. Objecte  
L'objecte d'este conveni és la col·laboració entre la Conselleria de Benestar Social i la UIMP en la formació en matèries relacionades amb la convivència, la cohesió i el benestar social, a través de la realització conjunta del curs denominat Temps Difícils: Models i Possibilitats de la Política Pública enfront de la Pobresa i l'Exclusió Social", que se celebrarà entre els dies 11 i 13 de maig de 2009 en el centre docent i d'investigació de la UIMP a València.  
Segon. Organització i gestió de la UIMP  
La direcció acadèmica del curs recaurà en Rafael Aliena Miralles, professor del Departament de Treball Social de la Universitat de València, i en Enrique Lluch Frechina, professor del Departament d'Economia de la Universitat CEU Cardenal Ferrera.  
La UIMP es compromet a celebrar l'esmentat curs i facilitarà per a això la infraestructura i els mitjans materials i personals necessaris i es farà càrrec de tota la gestió que se'n derive.   
Tercer. Aportació de la Conselleria de Benestar Social  
La Conselleria de Benestar Social es compromet al finançament del curs per mitjà de l'aportació de vint-i-quatre mil euros (24.000 €). Esta aportació es realitzarà a càrrec de l'aplicació pressupostària 39.63.13.4517.473.37.2, codi de línia T5342000 del pressupost de despeses per a l'exercici 2009.   
Quart. Justificació de l'aportació econòmica  
La Conselleria de Benestar Social aportarà la quantitat prevista en la clàusula anterior després de la corresponent justificació i conformitat de l'activitat objecte de la subvenció.  
Les factures o justificants presentats hauran de ser presentats de conformitat amb el que establix el RD 1496/2003, de 28 de novembre, pel qual es regula el deure expedir i entregar factura que incumbix als empresaris i professionals.  
La justificació de la totalitat de la subvenció haurà de realitzar-se en tot cas abans del 15 de novembre de 2009.  
Cinqué. Difusió i col·laboració  
La UIMP es compromet a destacar la col·laboració de la Conselleria de Benestar Social en quants mitjans s'utilitzen per a la promoció i difusió del curs, i respectar en tot cas les directrius d'imatge externa que li siguen facilitades a este efecte.  
La Conselleria de Benestar Social podrà donar suport a la UIMP en la campanya de promoció del curs, per mitjà de la difusió del programa entre el públic específic i duent a terme quantes altres accions estimen convenients.  
En estes publicacions o produccions audiovisuals haurà de figurar el nom de la UIMP i el de la Conselleria de Benestar Social.  
Sisena. Vigència  
El present conveni entrarà en vigor en el moment de la seua firma i finalitzarà una vegada complits per ambdós parts els compromisos adquirits.  
Setena. Clàusula de resolució  
Constituirà motiu d'extinció del present conveni l'incompliment dels seus compromisos adquirits, i també els previstos amb caràcter general per la legislació vigent, especialment en l'article 7.3 del Decret 20/1993.  
Huitena. Règim jurídic  
Les parts es comprometen a intentar resoldre de manera amistosa qualsevol desacord que poguera sorgir en el desenvolupament, interpretació o compliment del present conveni. En cas que no siga possible una solució amigable, i resultar procedent litigi judicial, ambdós parts se sotmeten expressament a la jurisdicció contenciosa administrativa, de conformitat amb la Llei de 29/1998, de 13 de juliol.  
La subvenció atorgada amb el present conveni de col·laboració no es troba dins el marc previst en l'article 87.1 del Tractat de la CE, per la qual cosa d'acord amb l'article 3.4 del Decret 147/2007, de 7 de setembre, del Consell, està exempta de l'obligació de la notificació o comunicació a la Comissió Europea, atés que l'ajuda pública concedida, per la seua naturalesa, no suposa un avantatge econòmic, no falseja ni pot falsejar la competència, ni els intercanvis comercials entre estats membres.  
I en prova de conformitat, firmen el present conveni en tres exemplars i al lloc i en la data indicats.  
El conseller de Benestar Social i vicepresident tercer del Consell: Juan Gabriel Cotino Ferrer.  
El rector de la Universitat Internacional Menéndez Pelayo: Salvador Ordóñez Delgado.